جەی بارەۋە ژوورو غەزەبو زەیتونی ۋەڵاکریاش دان و ئاشکراش کەردەن: "جەی دماۋە، چالاکییەکێشان دژ بە سپا داگیرکەرەکەو تورکیای و تاقمە چەتەکانش عەفرین، عەزاز، باب و حەلەب و سەرجەم سەرنیشتو سوریای مەگێرۆۋە و هەر کەس و لایەنێ کە هامکار و چەمساخیش پەی داگیرکەری کەردەبۆنە سزاش مڎێمێنە. ئێمە فرە جارێچ ئاگاداری و ۋریایایمان بە سیخوڕان و چەمساخان و هامکارانو داگیرکەری دان تا دەستبەردارێ کەردە چەپەڵەکانشان بانە. بەڵام سەرەڕا ئانەیە بەردەۋامێ بیێنێ جە کەردە دژە گەلیەکانشان".
ژوورەکە ئاشکراش مەکەرۆنە: "یۆ چا کەسانە کە ۋریا کریابێۋە  'ئەحمەد زەکەریا محەمەد' بێ، کە سیخۆرێ گەورە و بە ئەزموونو تورکیایەن. بەڵام نامبریا بەردەۋام بیەن جە سیخورێ و وریایەکەش بە هەند هۆرنەگێرتەن. پۆکەی شەڕڤانەکێمان ۋزانەش چێرۆ چەمداری ۋردی و دەرەنجام جە شارو بابی دەستگیریش مەکەرانە و دمای قبوڵ کەردەی تاوانەکانش بە سزا گەل و نیشتمانیش میاۋنانە و کوشاش".
